Author: ЗАРЕМА

Миңнулла Ғәбитов

Тыуған ауылым, һинең һәр мөйөшөң
Яҡын һәм ҡәҙерле йөрәккә.
Һинән нисек айырылырмын икән
Китеү кәрәк булһа йыраҡҡа?...

Тыуған ер хаҡына

Стр. #

Стр. #

Миңнулла Ғәбитов

Тыуған ер хаҡына

Кәнсер
2015

Стр. #

Ғәбитов Миңнулла
Тыуған ер хаҡына. - Ырымбур өлкәһе, Александровка районы, Кәнсер ауылы. 2015 й - 24 бит.

Стр. #

Дала хужаһы

Миңнулла Рыҫмөхәммәт улы Ғәбитов
Ырымбур өлкәһе Александровка районы Кәнсер ауылында 1946 йылының 15 авгусында тыуған. Сығышы менән ябай крәҫтиән ғаиләһенән булараҡ сабый бала сағынан тәбиғәткә, ергә яҡын була, ата-бабаларынан мираҫ итеп ҡалған өгөт-нәсихәттәрҙе аңына алып милләтенә, тыуған еренә, тыуған иленә тоғро ир-егет булып үҫә. Тыуған ауылында башланғыс мәктәптә уҡығанда уҡ тырыш малайҙы һәр ваҡыт башҡаларға өлгө итеп ҡуялар, гел «бишле»гә генә өлгәшкәне өсөн Ғәбитовты «Маҡтау ҡағыҙы» менән бүләкләйҙәр.
«-Беҙ Ҡотос һигеҙ йыллыҡ мәктәбендә бөтә фәндәрҙе лә тик башҡорт телендә уҡыныҡ, шуға ҡарамаҫтан, төплө белем алдыҡ...Әлбиттә, мин өлгәшелгәндәр менән генә сикләнмәнем, - тип хәтерләй Миңнулла Ғәбитов, -ауыл һәм мәктәп китапханаларының иң актив уҡыусыһы булдым, әллә күпме китап уҡып сығып, халҡыбыҙҙың тарихын, әҙәбиәтен ныҡлап өйрәндем, милләтебеҙҙең арҙаҡлы шәхестәрененең тормош һәм көрәш юлы менән ғорурландым. Шул осорҙа шиғриәткә ғашиҡ булдым, Ғ. Сәләм, М. Хәй, Һ. Таҡташ кеүек әҙиптәрҙең әҫәрҙәрен ятлап, сәхнәнән һөйләй торғайным, үҙем дә ҡәләм тибрәтә башланым» (Сулпан Иманғолов. Дала уҙаманы. // Ағиҙел. №4, 1999)
Ҡотос мәктәбен тамамлағас, Миңнулла ағай ауыл хеҙмәтенә башын тыға: шул йәйҙә үк үҫмер генә килеш комбайнсы ярҙамсыһы ла, ҡышын колхоз фермаһында мал ҡараусыһы ла, яҙға сыҡҡас һауын һыйырҙары көтөүсеһе лә булып эшләп хеҙмәт юлын башлай. Һәр бөртөк бойҙай эсендә берәр тамсы әсе тир була, тигән борондан килгән мәҡәлде үҙенең тиреһендә үткәрә, аңлай. Булмышы менән

Стр. #

эшһөйәр егет армия хеҙмәтенән дә ситтә ҡалмай. Өс йыл хеҙмәт итеп ҡайтҡас, шофер булып та эшләп өлгөрә. Ошо йылдарҙа ул Покровка совхоз-техникумына уҡырға инә һәм уны ҡыҙыл дипломға тамамлағандан һуң «Путь Ильича” колхозында баш зоотехник вазифаһын башҡара башлай.
«Ете ауылдың –Аҡтин, Ҡотос, Кәнсер, Зеленая роща, Богдановка, Алексеевка, Яҡуттың көнитмеше уның күҙ алдында бара. Малсылыҡ тармағына Миңнулла Рысмөхәммәт улы ит етештереү өлкәһе тип кенә ҡарамай. Мал-тыуарҙың таҙалығы, көрлөгө кешеләрҙең һаулығына туранан-тура бәйләнгән, мал ҡараусылар ни тиклем ҙур яуаплылыҡ йөкмәгәнен китаптан ғына уҡып белмәй...» (Тамара Искәндәриә. Дала улы. //Ватандаш. № 8, 2003.)
Баш зоотехник эшен атҡарыу менән рәттән, ситтән тороп Ырымбур ауыл хужалығы институтының зооинженерия факультетын, Мәскәү коммерция институтында ла уҡырға өлгөрә. Етмәһә, ул йылдарҙа ҙур абруй тотҡан Марксизм-ленинизм университетында ла белем ала.
Миңнулла Рыҫмөхәмәт улының ең һыҙғанып, алды-ялды белмәй эшләгәнен партия райкомы ла күрә һәм уға тағы ла яуаплыраҡ эш тәҡдим итәләр—Зеленая роща ауыл совете рәйесе итеп тәғәйенләйҙәр. 1983-1985 йылдарҙа Миңнулла ағай совет рәйесе вазифаһын да бик яуаплы башҡара, һәм үҙе лә көтмәгәндә, халыҡ теләге буйынса «Путь Ильича» колхозы рәйесе итеп һайлана. Бына ошо 1985-1999 йылдар эсендә Миңнулла ағайҙың кешеләргә ҡарата хәстәрлеге, эштә яңы инновацион проекттар индереүе, төҙөлөштәр башҡарыуы, халыҡтың көнкүрешен яҡшыртыу буйынса эшләгән эштәре менән әле лә элекке колхозға ҡарап торған ауыл кешеләренең, Александр районы халҡының иҫендә. Ауылдарға тәбиғи газ үткәрелә, ауылдар эсендә һәм ауыл араларында юлдар һалына, торлаҡ төҙөлөшө киң ҡолас ала—Ҡотос, Кәнсер ауылдарында ун йорт тапшырыла, ике мәктәп бинаһы күтәрелә… Дала улы, дала уҙаманы ысынбарлыҡта дала хужаһына әүерелде!

Стр. #

Миңнулла ағай Ғәбитов ауыл хужалығы эштәре менән рәттән мәҙәниәт эштәрен дә һәр саҡ күҙ алдында тотто. Әллә үҙе йыр-моңға әүәҫ, шиғриәткә ғашиҡ булғанғамы, халыҡта мәҙәниәткә һөйөү тойғолары уятыуҙы иңендә тотоп Башҡортостан артистарын концерттары менән саҡырыр ине, яҙыусылар менән осрашыуҙар ойошторор, беренсе булып колхоз күләмендә һабантуйҙар уҙғарыр ине. Башҡорт халкына, уның тарихына, милләтебеҙҙең йолаларына тоғро Миңнулла ағай беренсе булып район күләмендә башҡорт Ҡоролтайы йыя һәм уның рәйесе булып һайлана. Артабан өлкә башҡорт Ҡоролтайы ағзаһы, һуңынан уның рәйесе эштәрен дә башҡара. Халыҡтың мөһим проблемалары, ҡатмарлы мәсьәләләре бергәләп хәл ителә. Ошо ҡаҙаныштары өсөн Миңнулла Рыҫмөхәммәт улы Ғәбитовҡа 1995 йыл Бөтә донъя башҡорттары Ҡоролтайында Башҡортостан Республикаһы Президенты Мортаза Рәхимов Указы буйынса «Башҡортостан Республикаһының атҡаҙанған мәҙәниәт хеҙмәткәре» исеме бирелә.
Миңнулла ағайҙың эргәһендә һәр саҡ уның менән бергә тормош иптәше Нәсимә еңгә. Улар Сәғит исемле ул һәм Гөлсинә исемле ҡыҙ үҫтерҙеләр, әле инде балалары үҙҙәре ата-әсә булып, тыуған йорттарына үҙҙәренең ғаиләләре менән күмәкләшеп ҡайтырға яраталар. Ә өйҙә уларҙы ышаныслы атай, аш-һыу оҫтаһы әсәй асыҡ йөҙҙәре, аҡыллы кәңәштәре менән көтөп торалар.
Миңнулла Рыҫмөхәммәт улы Ҡотос мәктәбененең Почетлы ҡунағы. Өлкә байрамы- тыуған мәктәп көнөнә - ул һәр ваҡыт ихлас күңел менән килә һәм уҡыусы балаларға үҙенең өгөт-нәсихәттәрен биреп, үҙе яҙған шиғырҙарын ишеттереп китә.
Миңнулла ағай! Һеҙ Туҡ-Соран башҡорттарының хәҙерге ваҡытта абруйлы уҙаманы, халҡыбыҙҙың яҡты маяғы, сағыу шәхесе!
З. Теләкәйева,
Ҡотос мәктәбенең математика һәм физика уҡытыусыһы.

Стр. #

Шағир һәм шиғыр

Шиғыр яҙыу артыҡ ауыр түгел
Хистәр әгәр булһа йөрәктә.
Шиғыр ул йөрәктән үҫеп сыға,
Сәскәһен дә ата йөрәктә.
Шағир шиғырына йөрәк хисен һала,
Бирә үҙенең йөрәк йылыһын.
Һәр бер шағир теләй шиғырының
Башҡаларҙан һәйбәт булыуын.
Мин теләйем: минең шиғырҙарым
Дәрт уятһын дәртһеҙ йөрәктә.
Үкенмәмен һис бер нәмәгә лә,
Ирешә алһам ошо теләккә.
1960 йыл

Башҡорт ауылдарында кинорежиссёр Әмир Абдразаковтың киноларын күрһәтеп йөрөгәндә,1990 йыл.

Стр. #

Яҙ

Ҡояш көлөп ҡарай күктән,
Һалҡын ҡыш үтеп киткән,
Ҡарҙар иреп бөткән күптән,
Йәмле май килеп еткән.
Туҡ та туҡтай ташыуынан,
Йәшелләнә туғайҙар,
Ярыша-ярыша йыр йырлайҙар
Һауала боҙтурғайҙар.
Тракторҙар сәскес тағып,
Сыҡтылар баҫыуҙарға.
Ваҡыт етте ярыша-ярыша
Игендәр сәсергә лә.
Игенде яҙ һәйбәт сәсһәң,
Уңыштар мул булырҙар.
Илемдең бар келәттәре
Ашлыҡ менән тулырҙар.
8 май 1961 йыл

Миңнулла Ғәбитов ғаиләһе менән,1983 йыл

Стр. #

Кисен ҡояш байып

Кисен ҡояш байып,
Ауылымда электрҙар уты ҡабыныуға,
Ҡырға сығып, ҡарап торҙом
Уйға сумып тыуған ауылға.
Ауыл беҙҙең хәҙер матурланды,
Танымаҫлыҡ булып үҙгәрҙе,
Ауылымдың тырыш кешеләре
Үҙгәрттеләр уны үҙҙәре.
Әле яңа ғына унлы шәм дә
Һирәк булған ошо ауылда,
Хәҙер һәр кис һайын,
Ҡояш һымаҡ, электрҙар уты ҡабына.
Әле күптәнме ни ялан аяҡ
Ҡаҙҙар көтөп йөрөгән малайҙар,
Хәҙер, күҙ күрмәгән уңыш йыйып,
Тыуған ауылдарын данлайҙар.
Иҫке өйҙәр емерелеп ташлап,
Хәҙер яңылары һалына.
Һалам, балсыҡ ҡыйыҡтар юҡ хәҙер,
Өй баштары ҡалай, шифер менән ябыла.
Һәр бер кеше ағас,гөлдәр сәсеп,
Баҡса яһай өйө тирәһен.
Ер йөҙөндә хәҙер ожмах кеүек,
Бер ҙә килмәй хәҙер үләһе.
1962 йыл.

Стр. #

Айлы кис

Эштән ҡайтып киләм айлы кистә,
Туҡҡа ҡарап торҙом бер үҙем.
Бындай матурлыҡты һис кем күрмәгәндер
Айлы төндә түгел, көндөҙөн.
Туҡ йылғаһы, көмөш ҡылыс һымаҡ,
Ялтырап ята ине эргәмдә.
Бөҙрә сәсле талдар, ғорур өйәңкеләр
Туҡ яр баштарын үргәндәр.
Айҙың күләгәһе Туҡтың саф һыуында
Ялтырап ята сабаҡ балыҡтай.
Быны мин ҡарарға әҙер инем
Төнө буйы һис тә ялыҡмай.
Талдарында ҡоштар тауыштары
Дәрт уята дәртһеҙ йөрәктә.
Баҡаларҙың көслө тауыштары
Яңғырап китә йыраҡ-йыраҡҡа.
Минең ҡәләм көсһөҙ әле
Туҡ буйының таңын яҙырға.
Әкиәттәге матур ожмахтар ҙа
Тиңләшә алмай тыуған яғыма
1965 йыл

Стр. #

Сирень

Класташым Роза Ишбулатоваға,
туй көнө, 1 июнь 1965 йыл
Май бөттө, яҙ үтте инде,
Сәскәһен ҡоя сирень.
Ҡойолған сирень сәскәһендәй
Үтте һинең йәшлегең.
Сирень сәскәһе ауылға
Йәм бирҙе яҙ көнөндә.
Һин ниндәй файҙа килтерҙең
Халыҡҡа йәшлегеңдә?
Яңы яҙҙар килер тағы
Һәм сәскә атыр сирень.
Сирень сәскә атыр, ләкин
Кире ҡайтмаҫ йәшлегең.
Г-ға 18 йәшенә
Ун һигеҙ йәш һиңә тулып уҙған,
Ә шул сыҡҡан минең иҫемдән:
Тыуған көнөң менән ҡотламайса
Ҡалғанмын мин шуның өсөн дә.
Һуңлап булһа, һине ҡотлағанда
Ун һигеҙ йыл ғүмер итеүҙә,
Мин теләйем: һиңә ғүмереңде
Уңыш менән дауам итергә.
Ун һигеҙ йәш һиңә тулған саҡта
Тағы ошо минең теләгем:
Биш ун һигеҙ үҙеңә тулһа тулһын,
Ун һигеҙҙә ҡалһын йөрәгең.
1965 йыл

Стр. #

Онота алмайым

Онота алмайым икәү Туҡ буйында
Ҡаршылаған матур таңдарҙы.
Хәтерләйем һине оҙатҡанда
Ҡулъяулығың болғап ҡалғанды.
Икәү таң аттырып Туҡ буйында.
Алмағастар сәскә аталар,
Осар ҡоштар һәр көҙ һайын китеп,
Һәр яҙ һайын кире ҡайталар.
Ҡоштар ҡайта, ә һин, мин көтһәм дә,
Һағынһам да кире ҡайтмайһың.
Егерме йыл һинһеҙ ҡаршы алам
Туҡ буйында таңдар атҡанын
Туҡ буйҙары хәҙер йәмлеләнде,
Алмағастар үҫә ярҙарҙа.
Һеҙ ҙә онота алмайһығыҙ
Һуғыш батырҙарын
данлап йырлай йәштәр йырҙарҙа.
1965 йыл

“Звезда” газетаһы корреспонденты Егор Левин менән

Стр. #

Сәғәт

Тик-так, тик-так, тик-так
Сәғәт ала ваҡыт иҫәбен.
Беҙ сәғәткә ҡарап белә алабыҙ
Секунд, минут, сәғәт үткәнен.
Секунд үтә, яйлап секундтарҙан
Минут, сәғәт, көндәр йыйыла.
Көндәр, йылдар үтә һиҙелмәйҙәр,
Ә ҡайсаҡта минут йылдан оҙаҡ булып тойола.
Ул минуттар - көтөү минуттары.
Ул минуттар була көткәндә.
Ул минуттар була йәш егет йөрәге
Сәғәт менән ярышып типкәндә.
1964 йыл
Ҡыш
Кис урамда.Ҡыш урамда.
Мин урамда ҡышҡы буранда
Миңә һыуыҡ түгел, ҡыш та йылы кеүек
Миңә һине уйлап торғанда
Бесән өҫтө
Эҫе. Йәй көнө ауылда,
Эш ҡайнай - бесән өҫтө.
Бесән әҙерләргә туплай
Бригадир бөтә көстө.

Стр. #

Ҡыҙҙарға

Шулай беҙҙең концерт бөтөп бара
Ул яҡшы ла ,бәлки, түгелдер.
Ләкин уны яҡшы итеү өсөн,
Бик күп көстәр, дуҫтар, түгелде.
Булды йөрөгән дә үсегешеп,
Ҡатнашмайса тороп ҡалыусы.
Барыбер бер ни барып сыҡмай тиеп,
Беҙҙең эшкә аяҡ салыусы.
Булды,тик уларҙың һүҙе
Беҙҙең һүҙҙән өҫкә сыҡманы.
Улар ҡурҡып ҡалды ҡыйынлыҡтан,
Ләкин башҡа ҡыҙҙар ҡурҡманы.
Ҡотлобикә, Лидиә үсектеләр,
Башҡа кеше таптыҡ йырларға.
Бәлки, улар теләгән булғандарҙыр
Ялыныуҙы килеп уларға.
Ялынманыҡ, сөнки ул ваҡыттар
Әллә ҡасан инде үттеләр.
Ялына, ялына концерт ҡуйған саҡты,
Бабайҙар ҙа онотоп бөттөләр.
Шулай концерт бара, ә ул ҡыҙҙар залда
Мин бер һорау бирәм уларға:
Оят түгелме һеҙгә, ҡыҙҙар,
Бында килеп концерт тыңларға?
1965 йыл

Стр. #

Үпкәләмә

Класташым Люциә Габзалиловаға
Үпкәләмә, Люциә, эреләнгәнһең тип,
Минең холҡом һаман элгәре.
Дөрөҫ, кешеләргә минең ҡараш
Бер аҙ ғына хәҙер үҙгәрҙе.
Үпкәләмә, Люциә, осрашҡанда
Иҫәнләшмәй үтеп киттең тип.
Һин үҙең дә шунда, мине күргәс,
Ҡырҙаныраҡ урап үттең бит.
Үпкәләмә бик тиҙ оноттоң тип,
Бергә уҡыған иҫке дуҫтарҙы.
Онотманым,онотоу мөмкин түгел
Булмағандай алдап хистәрҙе.
Үпкәләмә ҡоро һөйләйһең тип,
Мин тураһын әйтәм, әлбиттә.
Сөнки тура әйткән “насар” һүҙҙәр
Һәйбәтерәк “һәйбәт” ғәйбәттән.
Светланаға
Шиғыр яҙ миңә тинең һин
Яҙ тинең тик яҡшыны.
Бер шиғыр яҙған булған инем
Ҡабул итеп ал шуны.

Стр. #

Флүрәгә

Исемең сәскә һинең,
Үҙең - матур сәскә,
Беҙҙе ҡыуандырып йәшә,
Флүрә, ет һин йөҙ йәшкә!
Һинең йөрәк йылың
Кәрәк беҙгә,
Улдарыңа, Салауат ағайға.
Ауырлыҡтар һине еңә алмай,
Нимә яҙылһа ла маңлайға.
2015 йыл, ғинуар
Рәмил Хәйҙәр улы Искәндәровҡа
Тағы бер йондоҙ атылды,
Күңелдәргә шом һалып.
Тағы бер дуҫыбыҙ китте,
Йондоҙҙарға юл алып.
Һин йәшәнең халҡың өсөн,
Йөрәк йылыңды биреп.
Һинән хаттар килмәҫ инде,
Һәм булмаҫ һине күреп.
Һин ҡалаһың күңелдәрҙә,
Яҡты иҫтәлек булып.
Халҡың һине иҫкә алыр,
Тоғро бер улы итеп.
22.01.2010 йыл

Стр. #

Ҡотос ауылының юбилейына бағышлап

Һаумыһығыҙ, ауылдаштар! Хәлдәр нисек?
Һағынышып ҡайттығыҙмы атлап, осоп?
Йылдар үткән, юлдар йыраҡ,
Ҡаршылайҙар ағай-эне һеҙҙе көтөп.
Хаҡлымындыр Ҡотос халҡы һеҙгә
“Ауылдаштар» тиеп өндәшһәм,
Мәктәп йылдарымдың хәтирәһе
Һеҙҙең ауыл менән берләшкән.
Кәнсер- Ҡотос юлын тапап,
Үтеп китте беҙҙең баласаҡ.
Ул йылдарҙың яҡты иҫтәлеге
Күңелдәрҙә мәңге ҡаласаҡ.
Байрамығыҙ һеҙҙең ҡотло булһын,
Йырлап, бейеп үтһен көнөгөҙ.
Йышыраҡ йыйылышығыҙ тыуған илдә,
Һирәк ҡайтаһығыҙ күбегеҙ.
2 август,2014 йыл

Стр. #

Иҫәнгилде ауылына бағышлап

Иҫәнгилде инде нисәмә кис
Гөрләп тора клуб сәхнәһе.
Артистарға дәррәү ҡул сабалар
Ауылығыҙҙың йәше, ҡарттары.
Мул уңыштар үҫә баҫыуҙарҙа
« Икмәк булғас, йыр ҙа бар әле»
Өйөрөлөп, әнә, йәштәр бейей
Киң сәхнәләр һеҙгә тар әле.
Иҫән генә булсы, Иҫәнгилде,
Илһам шишмәләрең кипмәһен.
Ҡаракеше, Синай, Митрофандай
Башҡорт ауылы ла бөтмәһен.
2014 йыл 28 декабрь

Стр. #

Посвящается всем матерям
Мы взрослеем с каждым рассветом
И жизнь рассматриваем кругом.
Нас обманут – мы снова взрослеем
И обманываемся в другом.
Мы станем год от года старше,
Не напрасно пройдут года,
Но взрослее, чем матери наши,
Нам не сделаться никогда.
Мы опять на вокзале с вещами,
Снова вслед нам летит: “Пиши!”
Мы стихи матерям посвящаем-
Они посвящат нам жизнь.
2006 год
Тебе
Над минувшим бессилен я, видно,
Нежный взгляд твой забыть не могу.
Зимы,весны сменяются чинно
Только в этом извечном кругу.
Образ твой не бледнеет с годами
Всем сомненьям и будням назло.
Почему не замедлится время,
Не замрет, не покатится вспять?
Сердце зову рассудка не внемлет,
Не могу его снова унять.
2006 год

Стр. #

Йөкмәткеһе

Дала хужаһы………………………………………….5
Шағир һәм шиғыр……………………………………..8
Яҙ……………………………………………………….9
Кисен ҡояш байып…………………………………...10
Айлы кис……………………………………………...11
Сирень………………………………………………...12
Г-ға 18 йәшенә …………………………………….....12
Онота алмайым……………………………………….13
Сәғәт ….………………………………………………14
Ҡыш ………………………………………………….14
Бесән өҫтө…………………………….……………...14
Ҡыҙҙарға……………………………………………...15
Үпкәләмә …………………………………………….16
Светланаға……………………….…………………...16
Флүрәгә ……………………………………………...17
Рәмил Хәйҙәр улы Искәндәровҡа…………………...17
Ҡотос ауылының юбилейына бағышлап…………...18
Иҫәнгилде ауылына бағышлап……………………...19
Посвящается всем матерям ………………………...20
Тебе…………………………………………………....20
Из досье «Звезды»…………………………………....23

Стр. #

Минулла Габитов

Ради родной земли
Редактор –Зарима Телякаева, учитель математики и физики МБОУ «Кутучевская ООШ»
Компьютерный набор—Зульфира Юлуева, ученица 9 класса МБОУ «Кутучевская ООШ»
Подписано в печать—22 января 2015 г
Тираж— 20 экземпляров
461841
Оренбургская область
Александровский район,
с. Канчирово,
ул. Сагита Агиша,

Стр. #

Из досье «Звезды»

Минулла Рысмухаметович Габитов
родился 15 августа 1946 года в селе Канчирово Александровского района Оренбургской области. После окончания Кутучевской восьмилетней школы пошел пасти колхозных телят, работал скотником дойного гурта.
Затем окончил шестимесячные курсы тракториста, впоследствии выучился на водителя. Трудился на тракторе Т-74, старшим электриком местного хозяйства колхоза «Путь Ильича». В 1965-1968 гг достойно отдал свой долг Родине в рядах Советской армии. После окончания Покровского совхоз-техникума в 1973 году назначается главным зоотехником родного колхоза. Минулла Рысмухаметович с отличием окончил зоотехнический факультет Оренбургского сельхозинститута, Московский коммерческий институт. В 1983 году был избран председателем Зеленорощинского сельсовета, а спустя два года - председателем колхоза «Путь Ильича». Он одним из первых в районе внедрил в своем колхозе хозрасчет, ввел арендные отношения, создал коллективы интенсивного труда. Наряду с хозяйственной деятельностью Габитов М.Р. активно занимался и занимается в настоящее время культурно-просветительской работой. Он был единственным учредителем районного Курултая башкир имени Сагита Агиша. Не раз избирался депутатом райсовета, председателем областного Курултая, входил в состав исполкома Всемирного Курултая. В 1995 году был удостоен звания Заслуженного деятеля культуры Республики Башкортостан.
Минулла Рысмухаметович –прекрасный семьянин, любящий муж, любимый отец и дедушка. Он сам любит петь и пишет стихи.

МБОУ «Кутучевская ООШ»

Оренбургская область
Александровский район
с. Кутучево
Ул. Новая,16

Телефон: (35359)26539
Эл. почта: kutuchevo2014@mail.ru